Na tem elju članka 10. stavka 1. Zakona o zaštiti od buke (Narodne novine 30/09, 55/13, 153/13, 41/16, 114/18 i 14/21) i članka 41. točke 2. Statuta Grada Zagreba (Službeni glasnik Grada Zagreba [23/16](https://www1.zagreb.hr/sluzbeni-glasnik/#/app/akt?id=3e9a871e-94dd-4115-81d6-29aaac7e8743), [2/18](https://www1.zagreb.hr/sluzbeni-glasnik/#/app/akt?id=4d5e872f-473b-4487-80df-4f8a49eae98d), [23/18](https://www1.zagreb.hr/sluzbeni-glasnik/#/app/akt?id=44b88db8-e5d6-43e6-91a1-f88938a3a963), [3/20](https://www1.zagreb.hr/sluzbeni-glasnik/#/app/akt?id=f573cd67-cd1a-4307-b7a3-203ff3cdb21d), [3/21](https://www1.zagreb.hr/sluzbeni-glasnik/#/app/akt?id=45d5dc8f-9c05-4499-a711-f9cdec03e157), [11/21 - pročišćeni tekst](https://www1.zagreb.hr/sluzbeni-glasnik/#/app/akt?id=74577289-f604-4391-852a-1869e8e23615) i [16/22](https://www1.zagreb.hr/sluzbeni-glasnik/#/app/akt?id=e77563ce-ae82-480d-af6c-61862aeb0c12)), Gradska skupština Grada Zagreba, na \_\_ sjednici, \_\_\_\_\_\_\_\_, donijela je

**ODLUKU**

**o izmjenama i dopunama Odluke o lokacijama i najvišim dopuštenim**

**razinama buke tijekom održavanja manifestacija**

**Članak 1.**

U Odluci o lokacijama i najvišim dopuštenim razinama buke tijekom održavanja manifestacija (Službeni glasnik Grada Zagreba 12/16), članak 2. mijenja se i glasi:

„Pojedini izrazi u smislu ove odluke imaju sljedeće značenje:

*1. Manifestacija* je javna priredba i drugi oblik okupljanja radi organiziranja razonode, sporta i sličnih sadržaja za stanovništvo i goste, tijekom kojih postoji mogućnost prekoračenja najviših dopuštenih razina buke propisanih pravilnikom kojim su propisane najviše dopuštene razine buke s obzirom na vrstu izvora buke, vrijeme i mjesto njezina nastanka, a što ga donosi ministar nadležan za zdravstvo (u nastavku teksta: pravilnik);

*2. Emisijska razina buke* je ukupna razina buke što je izvor predaje u okolni prostor;

*3. Imisijska razina buke* je ukupna razina buke na mjestu prijama što ju čine osnovna razina i razina određenih izvora;

*4. Ekvivalentna razina buke Leq,*je razina stalne buke koja bi na čovjeka jednako djelovala kao promatrana promjenjiva buka istog vremena trajanja;

*5. Razdoblje dana* je vremenski period određen Zakonom o zaštiti od buke i pravilnikom, a traje 12 sati, od 7 do 19 sati;

*6. Razdoblje večeri* je vremenski period određen Zakonom o zaštiti od buke i pravilnikom, a traje 4 sata, od 19 do 23 sata;

*7. Razdoblje noći* je vremenski period određen Zakonom o zaštiti od buke i pravilnikom, a traje 8 sati, od 23 do 7 sati;

*8. Putovi za dolaženje i odlaženje sudionika* *manifestacija* su svi pristupni prometni pravci - javne prometne površine do navedenog područja sukladno važećoj prometnoj regulaciji.“.

**Članak 2.**

U članku 3. stavku 1. točki 2. riječ : „RŠC“ zamjenjuje se riječju: „RSC“.

U točki 4. riječ: „ŠRC“ zamjenjuje se riječju: „SRC“.

**Članak 3.**

Članak 4. mijenja se i glasi:

„Najviše dopuštene emisijske razine buke na lokacijama iz članka 3. ove odluke su:

- LAeq,T=1h= 95 dB(A) za razdoblje dana i večeri, odnosno LAeq,T=1h = 88 dB(A) za razdoblje noći na lokacijama: Park Bundek, RSC Jarun, Stadion Maksimir, Hipodrom Zagreb, Zagrebački velesajam;

- LAeq,T=1h= 90 dB(A) za razdoblje dana i večeri na lokacijama: Trg bana Josipa Jelačića, SRC Šalata, Trg Francuske Republike, Trg dr. Franje Tuđmana i Trg 101. brigade Hrvatske vojske;

- LAeq,T=1h= 85 dB(A) za razdoblje dana i večeri na lokacijama: Trg Petra Preradovića i Bogovićeva ulica, Jezuitski trg (atrij Galerije Klovićevi dvori) - Gradec - Trg Katarine Zrinske - Strossmayerovo šetalište;

- LAeq,T=1h= 80 dB(A) za razdoblje dana i večeri na lokacijama: Trg Nikole Zrinskog, Trg Josipa Jurja Strossmayera i Trg kralja Tomislava.

Referentna emisijska točka je u blizini tonskog pulta, smještena ispred pozornice.

Najviše dopuštene imisijske razine buke na najizloženijem pročelju objekta stambene namjene su:

- LAeq,T=15 min= 70 dB(A) za razdoblje dana i večeri, odnosno LAeq,T=1h = 65 dB(A) za razdoblje noći na lokacijama: Park Bundek, RSC Jarun, Stadion Maksimir, Hipodrom Zagreb i Zagrebački velesajam;

- LAeq,T=1 h= 70 dB(A) za razdoblje dana i večeri na lokacijama: Trg bana Josipa Jelačića, Trg Francuske Republike, Trg dr. Franje Tuđmana i Trg 101. brigade Hrvatske vojske;

- LAeq,T=1 h= 65 dB(A) za razdoblje dana i večeri na lokacijama: SRC Šalata, Trg Petra Preradovića i Bogovićeva ulica, Jezuitski trg (atrij Galerije Klovićevi dvori) - Gradec - Trg Katarine Zrinske - Strossmayerovo šetalište, Trg Nikole Zrinskog, Trg Josipa Jurja Strossmayera i Trg kralja Tomislava, Trg Petrice Kerempuha i Sportski park Mladost.“

**Članak 4.**

U članku 5. stavku 2. iza riječi: „dana“ dodaju se riječi: „i večeri.“.

**Članak 5.**

Članak 6. mijenja se i glasi:

„Iznimno, gradonačelnik može:

* na lokacijama na kojima se održavaju manifestacije, a koje nisu navedene u članku 3. ove odluke, tijekom razdoblja dana *zaključkom* dopustiti najviše emisijske razine buke LAeq,T=1h= 80 dB(A), odnosno najviše imisijske razine buke na najizloženijem pročelju objekta stambene namjene LAeq,T=1 h= 65 dB(A);
* za svaku manifestaciju posebnim zaključkom odrediti veću dopuštenu razinu buke od propisane, a najviše do LAeq,T=1 h = 90 dB(A) emisijske razine buke u cilju omogućavanja organiziranja manifestacija kojima se obogaćuju turistički, kulturni, sportski i ostali sadržaji od značaja za Grad Zagreb, koje svojim karakterom zahtijevaju određivanje uvjeta drugačijih od uvjeta propisanih ovom odlukom.“

**Članak 6.**

U članku 8. stavku 3. iza riječi: „poslove“ dodaju se riječi: „ili drugog nadležnog tijela“, a brojčana oznaka: „1996-2:2008“ zamjenjuje se brojčanom oznakom: „1996-2“.

U stavku 4. riječ: „dostavlja“ zamjenjuje se riječima: „je dužan dostaviti“.

**Članak 7.**

U članku 9. stavak 2. mijenja se i glasi:

„Komunalni redar može tražiti dokaze iz stavka 1. ovoga članka u bilo kojem trenutku održavanja manifestacije, a iz kojih se može očitati vrijednost razine buke  (internetska poveznica).“.

**Članak 8.**

Članak 12. mijenja se i glasi:

„ Novčanom kaznom od 660,00 do 1320,00 eura kaznit će se za prekršaj pravna osoba ako:

1. ne osigura mjerenje razine buke tijekom održavanja manifestacije (članak 8.)
2. ne dostavi u za to propisanom roku izvještaj o provedenome mjerenju razine buke, vremenski profil mjerenja i prateće stručno mišljenje (članak 8.)

3. ne dokaže, na zahtjev komunalnog redara, da ispunjava uvjete iz članka 4. (članak 9.)

4. ne dokaže, na zahtjev komunalnog redara, da ispunjava uvjete iz članka 6. (članak 9.)

Novčanom kaznom od 132,00 eura kaznit će se i odgovorna osoba u pravnoj osobi koja počini prekršaj iz stavka 1. ovog članka.

Ako osoba kažnjena za prekršaj iz stavka 3. ovoga članka ponovo počini istovjetni prekršaj, kaznit će se na mjestu počinjenja prekršaja novčanom kaznom od 400,00 eura.

Novčanom kaznom od 400,00 do 660,00 eura kaznit će se fizička osoba obrtnik i osoba koja obavlja samostalnu djelatnost koja počini prekršaj iz stavka 1. i 2. ovog članka.“.

**Članak 9.**

Ova odluka stupa na snagu osmoga dana od dana objave u Službenom glasniku Grada Zagreba.

KLASA:

URBROJ:

Zagreb, PREDSJEDNIK

GRADSKE SKUPŠTINE

Matej Mišić